text: Премиершип: Тотнъм - Арсенал, прогноза, 05 март 2016
  Начало Футболни прогнози Висша Лига, Англия Тотнъм – Арсенал, прогноза
  Тотнъм – Арсенал, прогноза
  Тотнъм посреща Арсенал в дербито на 29-ия кръг на английската Висша лига. Двубоят между двата тима е в събота, 5 март, от 14:45 часа на "Уайт Харт Лейн".
  След като загубиха точки в средата на седмицата, лондонските съперници ще бъдат повече от мотивирани да спечелят в този кръг, тъй като нова загуба на точки може да бъде фатална в битката за титлата.
  Всички бяхме наясно, че Тотнъм го очаква тежък двубой на "Болейн Гроунд" срещу Уест Хям. "Шпорите" не успяха да покажат най-доброто от себе си и загубиха с 0:1 визитата си на "чуковете". По този начин те не успяха да се възползват от грешната стъпка на лидера Лестър, а разликата между двата тима дори се увеличи – три точки в полза на "лисиците".
  В предстоящото домакинство срещу Арсенал Тотнъм трябва да докаже дали наистина може да спечели "Премиършип" през този сезон. Ако възпитаниците на Маурисио Почетино спечелят дербито на Северен Лондон, то ще възвърнат самочувствието си, което ще е от полза преди срещите с Борусия Додрмунд в Лига Европа и мачовете с Астън Вила и Борнемут в първенството, които трябва да са далеч по-лесни от лондонските дербита срещу Уест Хям и Арсенал.
  Ако не бе изненадващо, че Тотнъм загуби точки като гост на Уест Хям, то поражението на Арсенал с 1:2 от Суонзи у дома бе сензация. След втора поредна загуба в първенството "топчиите" вече изостават на шест точки от първото място и титлата изглежда все по-далеч. Предвид тежкото гостуване на "Уайт Харт Лейн", то след тази среща Лестър може да е на девет точки пред "артилеристите" и шансовете им да ги достигнат до края на сезона ще бъдат много малки. Затова е нужно Арсенал да не губи този мач, тъй като има добра програма до края на сезона и при успех над "шпорите" ще бъде сред основните претенденти за титлата.
  Играйте в Betfair – вече с лиценз и €30 бонус
  В първия мач между двата тима през ноември победител не бе излъчен след 1:1 на "Емирейтс". В предишните четири срещи двата отбора си размениха голове и предвид мотивацията им да спечелят дербито в събота очаквам отново да видим попадения в двете врати особено като вземем под внимание фактът, че Арсенал получи пет гола в последните си два мача, а Тотнъм запази суха мрежа само в един от последните си четири двубои на собствен терен.